
	Aria Velata
αφιερωμένη στο τρίπτυχο Ποίηση-Ζωγραφική-Μουσική

στο Σπίτι της Κύπρου

Οι εκδόσεις Μανδραγόρας και το Σπίτι της Κύπρου σας προσκαλούν την Τετάρτη 22 Οκτωβρίου 2014 και ώρα 20:00, σε εκδήλωση με τον τίτλο Aria Velata αφιερωμένη στο τρίπτυχο Ποίηση-Ζωγραφική-Μουσική που θα πραγματοποιηθεί στο Σπίτι της Κύπρου, Ξενοφώντος 2Α στο Σύνταγμα.

Την εκδήλωση θα προλογίσει ο εκδότης-ποιητής κ. Κώστας Κρεμμύδας.

Η ιδέα και η επιμέλεια ανήκουν στον Φαίδωνα Πατρικαλάκι και  στην Χρυσούλα Αγκυρανοπούλου.

Ποιήματα από τις συλλογές Το Αναστάσιμο Μυροπωλείο και Βύβλος της Χρυσούλας Αγκυρανοπούλου, Στην κόψη της ημέρας και Εκ της Σιωπής του Φαίδωνα Πατρικαλάκι θα διαβάσουν οι ηθοποιοί Γιώργος Πέππας και Μίνα Χειμώνα.

Θα ακολουθήσει κοντσέρτο από την Χρυσούλα Αγκυρανοπούλου και τον Άγγελο Αγκυρανόπουλο το οποίο θα βασίζεται σε αποσπάσματα των δύο συλλογών, με έργα Ν. Σκαρλάτι, Γ.Σ. Μπαχ, Β.Α. Μότσαρτ, Φ. Μέντελσον, Ι. Αλμπένιθ, Β. Λόμπος.

Κατά τη διάρκεια της παρουσίασης θα προβάλλονται έργα του ζωγράφου Φαίδωνα Πατρικαλάκι σχετικά με τη μουσική από προηγούμενες εκθέσεις του αλλά και από την έκθεση Οριζόντια κάθοδος πουλιών, η οποία αφορά έργα συνθετών για τον κορυδαλλό, το αηδόνι, τον κούκο, από τον μπαρόκ μέχρι τον εικοστό αιώνα.

 Η βραδιά θα είναι αφιερωμένη σε μία από τις πλέον εξέχουσες ερμηνεύτριες της πιανιστικής φιλολογίας, Μίνα Ζάννα, in memoriam.

